Fransiskas (palydovas)
Fransiskas (angl. Francisco) arba Uranas XXII – gamtinis Urano palydovas. 2003 m. rugpjūčio 13 d. atrado Matthew J. Holman su komanda ir Brett J. Gladman nuotraukose, padarytose 2001 m. Iš karto po atradimo suteiktas laikinas S/2001 U 3 pavadinimas. Vėliau pavadintas Viljamo Šekspyro pjesės „Audra“ veikėjo vardu. Išskyrus palydovo dydį ir orbitą, daugiau nieko nežinoma. Dauguma charakteristikų suskaičiuotos teoriškai.